钦定古今图书集成/理学汇编/字学典/第101卷 > 张嘉贞
## 钦定古今图书集成/理学汇编/字学典/第101卷 > 张嘉贞

按《旧唐书》本传：“张嘉贞，蒲州猗氏人。弱冠应五经举，
拜平乡尉。开元八年，擢中书令，复为定州刺史。至州，
于恒岳庙中立颂，嘉贞自为文，书于石。卒赠益州大
都督，谥曰恭肃。”

按《法书要录》序，张彦远云：“高祖河东公书迹俊异，尤
能大书。”本传云：“不因师法而天姿雄劲。《定州北岳碑》
为好事所传。”